el el el el el id el el el el el el el el el el en el el en el el el el en el el en en en en en el en en en en el el el el el el el el el el el el el el el el el en el el en el el en el el en el el el
Μία ξεχωριστή ημέρα για το ζευγάρι Κατερίνας Τσάβαλου και Δημήτρη Στεργίου, αφού βάπτισαν την 19 μηνών κόρη τους, επιλέγοντας ως φωτογράφο για το μυστήριο, τον Μυτιληνιό, βραβευμένο ως Master of WPPI, Σάκη Μπατζάλη.
Το μυστήριο τελέσθηκε στον Ι. Ν. Αγίας Παρασκευής στη Νέα Σμύρνη, με νονούς τη Μαρία Κορινθίου και το Γιάννη Αϊβάζη, οι οποίοι διατηρούν στενή φιλία με την Κατερίνα Τσάβαλου και το σύζυγό της, καθώς είναι ήδη κουμπάροι τους αφού τους πάντρεψαν και στον πολιτικό τους γάμο.
Η κόρη του ζευγαριού γεννήθηκε τον Ιανουάριο του 2018 και συμπλήρωσε την απόλυτη ευτυχία του ζευγαριού που είναι μαζί από το φθινόπωρο του 2016. Το κοριτσάκι πήρε το όνομα Μαρία -Μελίνα, το Μαρία από την πεθερά της Κατερίνας και το Μελίνα, από επιλογή του συζύγου της Δημήτρη, επειδή του άρεσε και θεώρησε πως θα της ταιριάζει πολύ!
Στη βάφτιση πάντως της Μαρία-Μελίνα δεν έλειψαν και οι λαμπερές παρουσίες, φίλοι του ζευγαριού και των κουμπάρων, όπως ο Χάρης Ρώμας, η σχεδιάστρια μόδας Λουκία, η Μαριάντα Πιερίδη, η Κατερίνα Στικούδη, η Θεοφανία Παπαθωμά, ο Μπρούνο Τσιρίλο με τη σύζυγο του Έλενα Ασημακοπούλου και άλλοι.
Ενδιαφέρον πάντως έχει η επιλογή του φωτογράφου Σάκη Μπατζάλη, ο οποίος αποτύπωσε με το φακό του τις στιγμές απόλυτης ευτυχίας που ζει το ζευγάρι, καθώς η Κατερίνα που επιμελήθηκε όλη την προετοιμασία της βάφτισης προσωπικά, επιλέγοντας με πολλή προσοχή τα «καλύτερα» δίνοντας ιδιαίτερη προσοχή στα λεπτομέρειες, όπως μάθαμε είχε από καιρό στο «στόχαστρο» το συγκεκριμένο φωτογράφο έχοντας δει και παρακολουθήσει επισταμένα δείγματα δουλειάς του και έχοντας ξεχωρίσει την ιδιαίτερη τεχνική του στις φωτογραφίες γάμου κα βάφτισης.
φωτογραφίες του Σάκη Μπατζάλη
Ποιος είναι ο Σάκης Μπατζάλης
Ο Σάκης Μπατζάλης προέρχεται από φωτογραφική οικογένεια μιας και ο πατέρας του ήταν φωτογράφος γάμου στη Μελβούρνη της Αυστραλίας και αυτή τη στιγμή συνεχίζει την καριέρα του διεθνώς, έχοντας έδρα τη Μυτιλήνη.
Αυτό που τον διακρίνει και κάνει το στυλ του ξεχωριστό, είναι η ικανότητά του να δημιουργεί κινηματογραφικές εικόνες με έντονες πινελιές με επιρροές από το χώρο της μόδας σε δυναμικές όμως αρχιτεκτονικές συνθέσεις.
Τα τελευταία 6 χρόνια διδάσκει φωτογραφία γάμου ανά τον κόσμο, σε χώρες όπως η Τουρκία, Αγγλία, Ρουμανία, Σερβία, Γεωργία, Ουγγαρία, Βουλγαρία και Κύπρο, εμπνέοντας άλλους φωτογράφους και μεταδίδοντας το πάθος, την αγάπη και τη γνώση του για τη φωτογραφία γάμου.
Πολυβραβευμένος για δουλειές του στο SWPP (London, UK), WPPI (Las Vegas, USA) και ιδιαίτερα στην κατηγορία άλμπουμ γάμου, καθώς έλαβε το 2012 την 3η θέση στο WPPI, κάτι που πρώτη φορά κατόρθωσε ευρωπαίος φωτογράφος.
Από το 2016 ανήκει πλέον στη κατηγορία Master of WPPI, στην οποία ανήκουν οι κορυφαίοι φωτογράφοι παγκοσμίως.